CELEX: 32007R0785
Language: hu
Date: 2007-07-04
Title: A Bizottság 785/2007/EK rendelete ( 2007. július 4. ) a 6-fitáz EC 3.1.3.26 (Phyzyme XP 5000G/Phyzyme XP 5000L) enzimkészítmény takarmány-adalékanyagként való engedélyezéséről EGT-vonatkozású szöveg

5.7.2007   
            
            
               HU
            
            
               Az Európai Unió Hivatalos Lapja
            
            
               L 175/5
            
         
      A BIZOTTSÁG 785/2007/EK RENDELETE
   
   (2007. július 4.)
   a 6-fitáz EC 3.1.3.26 (Phyzyme XP 5000G/Phyzyme XP 5000L) enzimkészítmény takarmány-adalékanyagként való engedélyezéséről
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet rendelkezik a takarmány-adalékanyagok felhasználásának engedélyezéséről, valamint az engedélyek kibocsátásának feltételeiről és eljárásáról.
            
         
               (2)
            
            
               Az 1831/2003/EK rendelet 7. cikkével összhangban kérelmet nyújtottak be az e rendelet mellékletében szereplő készítmény engedélyezésére vonatkozóan. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
            
         
               (3)
            
            
               A kérelem az „állattenyésztésben alkalmazott adalékanyagok” adalékanyag-kategóriába sorolt Schizosaccharomyces pombe (ATCC 5233) (Phyzyme XP 5000G/Phyzyme XP 5000L) által termelt 6-fitáz enzimet (EC 3.1.3.26) tartalmazó készítmény takarmány-adalékanyagaként való új felhasználásának engedélyezésére vonatkozik, amelyet brojlercsirkék, hízópulykák, tojótyúkok, hízókacsák, malacok (elválasztott), hízósertések és kocák esetében alkalmaznak.
            
         
               (4)
            
            
               A Schizosaccharomyces pombe (ATCC 5233) (Phyzyme XP 5000G/Phyzyme XP 5000L) által termelt 6-fitáz enzimet (EC 3.1.3.26) tartalmazó készítmény alkalmazását az 1743/2006/EK bizottsági rendelet (2) határozatlan időre engedélyezte brojlercsirkék esetében.
            
         
               (5)
            
            
               Új adatokat nyújtottak be az enzimkészítményre vonatkozó engedélykérelem alátámasztása céljából brojlercsirkék, hízópulykák, tojótyúkok, hízókacsák, malacok (elválasztott), hízósertések és kocák esetében. Az Európai Élelmiszer-biztonsági Hatóság (a továbbiakban: a Hatóság) 2006. október 17-i véleményében megállapította, hogy a Schizosaccharomyces pombe (ATCC 5233) (Phyzyme XP 5000G/Phyzyme XP 5000L) által termelt 6-fitáz enzimet (EC 3.1.3.26) tartalmazó készítmény nincs káros hatással az állati vagy az emberi egészségre, illetve a környezetre (3). A Hatóság továbbá arra a következtetésre jutott, hogy a készítmény nem jelent más olyan kockázatot, amely az 1831/2003/EK rendelet 5. cikke (2) bekezdése értelmében kizárná az engedélyezést. Az említett vélemény szerint a készítmény használata nincs káros hatással e további állatkategóriákra. A Hatóság javasolja véleményében a felhasználók biztonsága érdekében a megfelelő intézkedések bevezetését. Úgy véli, nincs szükség a forgalomba hozatalt követően különleges nyomon követési követelményekre. A vélemény ellenőrzi az 1831/2003/EK rendelettel létrehozott közösségi referencialaboratórium által benyújtott, a takarmány-adalékanyag analitikai módszeréről szóló jelentést is.
            
         
               (6)
            
            
               A készítmény vizsgálata azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a készítmény használatát az e rendelet mellékletében meghatározottak szerint engedélyezni kell.
            
         
               (7)
            
            
               Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A mellékletben meghatározott, a „állattenyésztésben alkalmazott adalékanyag” kategóriába és az „emészthetőségfokozók” funkcionális csoportjába tartozó készítmény takarmány-adalékanyagként való használata a mellékletben meghatározott feltételek mellett engedélyezett.
   2. cikk
   Ez a rendelet az Európai Unió Hivatalos Lapjában történő kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2007. július 4-én.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 268., 2003.10.18., 29. o. A 378/2005/EK bizottsági rendelettel (HL L 59., 2005.3.5., 8. o). módosított rendelet.
   
      (2)  HL L 329., 2006.11.25., 16. o.
   
      (3)  A takarmányban használt adalékanyagokkal és termékekkel vagy anyagokkal foglalkozó tudományos testületnek a brojlercsirkék, hízópulykák, tojótyúkok, hízókacsák, malacok (elválasztott), hízósertések és kocák takarmány-adalékanyagaként használt Phyzyme™ XP 5000L és Phyzyme™ XP 5000G (6-fitáz) enzimkészítmény biztonságosságról és hatásosságáról szóló véleménye, az 1831/2003/EK rendelettel összhangban. Elfogadva: 2006. október 17-én. EFSA Lap (2006) 404, 1–20. o.
   
      MELLÉKLET
      
                  Az adalékanyag azonosítószáma
               
               
                  Az engedély jogosultjának neve
               
               
                  Adalékanyag
                  (kereskedelmi név)
               
               
                  Összetétel, kémiai képlet, leírás, analitikai módszer
               
               
                  Állatfaj vagy -kategória
               
               
                  Maximális életkor
               
               
                  Minimális tartalom
               
               
                  Maximális tartalom
               
               
                  További rendelkezések
               
               
                  Az engedély lejárta
               
            
                  12 %-os nedvességtartalmú teljes értékű takarmány aktivitásegysége/kg
               
            
                  Az állattenyésztésben alkalmazott adalékanyagok kategóriája. Funkcionális csoport: emészthetőséget fokozó anyagok.
               
            
                  4a1640
               
               
                  Danisco takarmány
               
               
                  6-fitáz
                  EC 3.1.3.26
                  (Phyzyme XP 5000G/
                  Phyzyme XP 5000L)
               
               
                  
                               
                           
                           
                              Az adalékanyag összetétele:
                              
                                 Schizosaccharomyces pombe (ATCC 5233) által termelt 6-fitáz enzimet
                              (EC 3.1.3.26) tartalmazó készítmény,
                              amelynek legkisebb aktivitása:
                              
                                           
                                       
                                       
                                          szilárd formában: 5 000 FTU (1)/g
                                       
                                    
                                           
                                       
                                       
                                          folyékony formában: 5 000 FTU/ml
                                       
                                    
                        
                               
                           
                           
                              A hatóanyag jellemzése:
                              
                                           
                                       
                                       
                                          
                                             Schizosaccharomyces pombe (ATCC 5233) által termelt 6-fitáz enzim
                                       
                                    
                                           
                                       
                                       
                                          (EC 3.1.3.26)
                                       
                                    
                        
                               
                           
                           
                              Analitikai módszer (2)
                              
                              Kolorimetriás módszer, az enzim által a fitát-szubsztrátumból felszabadított szervetlen foszfát mérésére.
                           
                        
               
                  rojlercsirkék
               
               
                  —
               
               
                  250 FTU
               
               
                  —
               
               
                  
                              1.
                           
                           
                              Az adalékanyag és az előkeverék használati utasításában fel kell tüntetni a tárolási hőmérsékletet, az eltarthatóság időtartamát és a pelletálási stabilitást.
                           
                        
                              2.
                           
                           
                              Több mint 0,23 % fitin-kötésben lévő foszfort tartalmazó takarmányban való alkalmazásra.
                           
                        
                              3.
                           
                           
                              Max. 35 kg testsúlyú malacok (elválasztott).
                           
                        
                              4.
                           
                           
                              Ajánlott adag a teljes értékű takarmány egy kilogrammjára vonatkoztatva:
                              
                                          —
                                       
                                       
                                          brojlercsirkék 500–750 FTU,
                                       
                                    
                                          —
                                       
                                       
                                          hízópulykák: 250–1 000 FTU,
                                       
                                    
                                          —
                                       
                                       
                                          tojótyúkok: 150–900 FTU,
                                       
                                    
                                          —
                                       
                                       
                                          hízókacsák: 250–1 000 FTU,
                                       
                                    
                                          —
                                       
                                       
                                          malacok (elválasztott): 500–1 000 FTU,
                                       
                                    
                                          —
                                       
                                       
                                          hízósertések: 500–1 000 FTU,
                                       
                                    
                                          —
                                       
                                       
                                          kocák: 500 FTU.
                                       
                                    
                        
               
                  2017. július 25.
               
            
                  Hízópulyka
               
               
                  —
               
               
                  250 FTU
               
               
                  —
               
            
                  Tojótyúkok
               
               
                  —
               
               
                  150 FTU
               
               
                  —
               
            
                  Hízókacsák
               
               
                  —
               
               
                  250 FTU
               
               
                  —
               
            
                  Malacok (elválasztott)
               
               
                  —
               
               
                  250 FTU
               
               
                  —
               
            
                  Hízósertések
               
               
                  —
               
               
                  250 FTU
               
               
                  —
               
            
                  Kocák
               
               
                  —
               
               
                  500 FTU
               
               
                  —
               
            
         (1)  1 FTU az az enzimmennyiség, amely percenként 1 mikromol szervetlen foszfátot szabadít fel a nátrium-fitátból 5,5 pH és 37 °C mellett.
      
         (2)  Az analitikai módszerek részletes adatai a közösségi referencialaboratórium alábbi honlapján találhatók: www.irmm.jrc.be/html/crlfaa/